
      Republika Hrvatska
    Trgovački sud u Zadru						
Zadar, Dr. Franje Tuđmana 35						

U   I M E   R E P U B L I K E   H R V A T S K E

R J E Š E N J E

Trgovački sud u Zadru, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, RC Split, Podružnice Zadar, Ivana Danila 4, OIB: 85821130368, za provedbu skraćenoga stečajnog postupka nad dužnikom NO BOSS j.d.o.o., Zadar, Ulica Franje Fanceva 41, OIB: 95334621536, dana 23. siječnja 2018., 

r i j e š i o  j e

            Odbacuje se zahtjev Financijske agencije od 30. studenog 2017. za provedbu skraćenoga stečajnoga postupka nad dužnikom NO BOSS j.d.o.o., Zadar, Ulica Franje Fanceva 41, OIB: 95334621536, kao nedopušten.

Obrazloženje

	 Financijska agencija je 30. studenog 2017. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 71/15, dalje: SZ) navodeći da isti na dan 28. studenog 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 19.766,76 kn te da nema zaposlenih.  
 Uvidom u dopis Hrvatskog zavoda za mirovinsko osiguranje, Područnog ureda u Zadru od dana 22. siječnja 2018. utvrđeno je da dužnik ima dva zaposlenika. 
 Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iste iz sudskog registra.
S obzirom da se u konkretnom slučaju nije ispunila jedna od kumulativno određenih pretpostavki za provedbu skraćenog stečajnog postupka iz članka 428. stavka 1. podstavka 1. SZ-a, to je odlučeno kao u izreci rješenja. 

U Zadru 23. siječnja 2018.

Za točnost otpravka-ovlaštena službenica                               		    Sudska savjetnica 
Anita Ivandić 	Anamarija Kovačić Milković, v.r.

Uputa o pravnom lijeku
       Protiv ovoga rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436. st.1. i 2. SZ-a).

DNA:  
             - Financijskoj agenciji, RC Split, Podružnici Zadar,
             - dužniku, 
             - svima putem e-Oglasne ploče suda,
              -u spis.





